joelniklaus/EU_Wikipedias huggingface dataset:
Macoumba Kandji

Macoumba Kandji (s. 2. elokuuta 1985 Kaolack) on senegalilainen jalkapalloilija, joka edustaa Suomen Veikkausliigassa pelaavaa FC Lahtea. Pelipaikaltaan hän on hyökkääjä.

Kandji pelasi vuosina 2008–2012 Major League Soccerissa yhteensä 99 ottelua, joissa hän teki kymmenen maalia. Hän seurojaan olivat New York Red Bulls, Colorado Rapids ja Houston Dynamo. Kandji voitti sarjan mestaruuden 2010 Colorado Rapidsissa ja saavutti toisen sijan kahdesti – New York Red Bullsissa kaudella 2008 ja Houston Dynamossa kaudella 2012.

Vuosina 2013–2014 Kandji pelasi Kreikassa. Kaudella 2012–2013 hän edusti Kallonia toiseksi korkeimmalla sarjatasolla Football Leaguessa pelaten 19 ottelua ja tehden niissä kuusi maalia. Kaudella 2013–2014 Kandji pelasi pääsarjaa Superliigaa Levadiakosissa 12 ottelua, joissa hän ei tehnyt maaleja.

Huhtikuussa 2014 Kandji teki saman vuoden elokuuhun asti ulottuvan sopimuksen suomalaisen HJK:n kanssa. Hän pelasi Veikkausliiga-kauden aikana 24 ottelua, joissa teki kuusi maalia. Kandji teki myös kaksi maalia Eurooppa-liigan lohkovaiheessa. Kauden jälkeen Kandji siirtyi saudiarabialaiseen Al-Faisalyyn, jossa hän pelasi kymmenen Valioliigan ottelua ja teki niissä kaksi maalia. 

Kandji eli nuoruutensa Gambiassa.

Lähteet 

Senegalilaiset jalkapalloilijat
Jalkapallon Suomen mestarit
Vuonna 1985 syntyneet
Elävät henkilöt
James Ward-Prowse

James Ward-Prowse (s. 1. marraskuuta 1994) on englantilainen jalkapalloilija, joka edustaa Englannin Valioliigassa pelaavaa Southamptonia. Oikeajalkainen Ward-Prowse on pelipaikaltaan keskikenttäpelaaja.

Ura

Seurajoukkueura 
Ward-Prowse on edustanut pienestä lähtien Southamptonia. Debyyttinsä seuran edustusjoukkueen paidassa Valioliigassa hän teki elokuussa 2012 Manchester Cityä vastaan, ja kaudella 2013–2014 Ward-Prowse vakiinnutti asemansa yhtenä seuran avainpelaajista, kun hän pelasi Valioliigassa 34 ottelua. Avausmaalinsa seuran paidassa Ward-Prowse teki huhtikuussa 2015 Hull Cityn verkkoon. Kaudella 2014–2015 Ward-Prowse teki 25 pelaamassaan ottelussa tuon yhden maalin. Tämän jälkeen hän on pelannut Valioliigassa kausittain 33, 30, 30, 26 ja kaikki 38 ottelua sekä tehnyt vastaavasti kaksi, neljä, kolme, seitsemän ja viisi maalia. Kauden 2019–2020 jälkipuolesta lähtien hän on ollut Southamptonin joukkueen kapteeni.

Maajoukkueura 
Ward-Prowse on pelannut Englannin paidassa eri ikäluokissa ja hän pelasi kaikki kolme Englannin ottelua 2013 alle 20-vuotiaiden Euroopan-mestaruuskilpailuissa Israelissa. Englanti hävisi kaikki ottelunsa ja putosi jatkosta jo alkulohkovaiheessa. Alle 21-vuotiaiden maajoukkueessa hän on toiminut kapteenina ja pelannut vuosien 2015 ja 2017 EM-kilpailuissa. Englannin miesten maajoukkueessa hän pääsi muutamiksi minuuteiksi kentälle maaliskuussa 2017 ystävyysottelussa Saksaa vastaan ja maaliskuussa 2019 EM-karsintaottelussa Montenegroa vastaan. Täydet minuutit Ward-Prowse pelasi ensi kerran syyskuussa 2020 Kansojen liigan ottelussa Islantia vastaan. Lokakuussa 2020 hän pääsi jälleen vaihdosta kentälle ystävyysottelussa Walesia vastaan. Ensimmäisen maalinsa hän teki viidennessä maaottelussaan maaliskuussa 2021, kun Englanti voitti MM-karsinnassa San Marinon.

Lähteet  
 

Englantilaiset jalkapalloilijat
Vuonna 1994 syntyneet
Elävät henkilöt
Håkan Krogius

Paul Rolf Håkan Krogius (5. huhtikuuta 1927 Valkeakoski – 20. toukokuuta 2007 Helsinki) oli suomalainen diplomaatti ja varatuomari. Hän  aloitti ulkoministeriön palveluksessa 1959 ja toimi pitkään oikeudellisten asioiden parissa. Hän oli Suomen Irakin-suurlähettiläänä Bagdadissa 1981–1987.

Lähteet 

Suomen suurlähettiläät
Vuonna 1927 syntyneet
Vuonna 2007 kuolleet
Suomalaiset juristit
Agnes von Krusenstjerna

Agnes Julie Fredrika von Krusenstjerna, oik. Sprengel (9. lokakuuta 1894 Växjö – 10. maaliskuuta 1940 Tukholma) oli ruotsalainen kirjailija, jonka tuotannon keskeisiä piirteitä on vapautuminen 1800-luvun lopun elämännäkemyksestä. Hänen romaaniensa ja novelliensa aiheet olivat peräisin ruotsalaisen yläluokan elämästä, ja useita teoksia hallitsee jokseenkin suorasukainen erotiikka.

Ruotsalainen Mai Zetterling ohjasi Agnes von Krusenstjernan elämään perustuvan elokuvan Amorosa, joka sai ensi-iltansa vuonna 1986. Päähenkilön roolissa nähdään Stina Ekblad.

Teokset

Suomennettu tuotanto
 Tonyn kasvuvuodet : lapsuusvuosien kuvia ; Tonyn oppivuodet; suomentanut Kirsti Kariniemi. Kustannustalo, 1946
 ”Luokan ensimmäinen”, novelli, antologiassa Aikamme parhaita rakkauskertomuksia, toim. Erkki Renpää, Otava 1954

Romaanit
 Ninas dagbok 1917 
 Helenas första kärlek 1918
 Fru Esters pensionat 1927

Tony-trilogia
 Tony växer upp 1922 
 Tonys läroår 1924
Tonyn kasvuvuodet : lapsuusvuosien kuvia ; Tonyn oppivuodet; suomentanut Kirsti Kariniemi. Kustannustalo, 1946
 Tonys sista läroår 1926

Pahlensviten
 Den blå rullgardinen 1930 
 Kvinnogatan 1930 
 Höstens skuggor 1931 
 Porten vid Johannes 1933 
 Älskande par 1933 
 Bröllop på Ekered 1935 
 Av samma blod 1935

Fattigadel
Sarjan oikea otsikko on Viveca von Lagercronas historia
 Fattigadel 1935 
 Dunklet mellan träden 1936 
 Dessa lyckliga år 1937 
 I livets vår 1938

Novellikokoelmat
En dagdriverskas anteckningar (1923)
Händelser på vägen 1929
Delat rum på Kammakaregatan (1933)
En ung dam far till Djurgårdsbrunn (1933)
Vivi, flicka med melodi (1936)

Runot
Nunnornas hus: Dikter 1937

Lähteet 

Ruotsalaiset kirjailijat
Ruotsinkieliset kirjailijat
Vuonna 1894 syntyneet
Vuonna 1940 kuolleet
Prairie City (Missouri)

Prairie City on paikallishallinnoton kunta Batesin piirikunnassa, Missourissa, Yhdysvalloissa.

Yhdysvaltain kunnallishallinnottomat alueet
Missouri
Rautakupoli

Rautakupoli (, , kippat barzel) on nimitys Israelissa käytössä olevalle ohjuspuolustusjärjestelmälle. Järjestelmä torjuu Israelin armeijan mukaan noin viisi kuudesosaa Israeliin ammutuista raketeista.
Järjestelmän on kehittänyt israelilainen asevalmistaja Rafael Advanced Defense Systems ja Israel Aerospace Industries, ja se otettiin käyttöön vuoden 2011 alussa. Rautakupoli tuhoaa lähinnä Gazasta ammuttuja raketteja. Rautakupolia on käytetty ainakin Beersebaissa, Ashkelonissa, Ashdodissa ja Eilatissa. Torjuntajärjestelmään kuuluu AESA-tutka.

Yhdysvaltain rahoitus
Vuonna 2014 Yhdysvaltain presidentti Barack Obama hyväksyi aloitteen ”H.J. Res. 76”, joka antoi 225 miljoonaa dollaria Israelille Rautakupolin kehittämiseen.

Syksyllä 2021 Yhdysvaltain kongressi myönsi miljardi dollaria hätärahoitusta järjestelmälle. Tämä nousi puheenaiheeksi kun pieni joukko demokraattiedustajia onnistui poistamaan rahoituksen Yhdysvaltain hallinnon pyörittämiseen tarkoitetuista varoista. Näin Israelin ohjuspuolustusjärjestelmää oli tuettava erillisellä lailla. Lopulta kongressi hyväksyi ehdotuksen 420 edustajan äänestäessä sen puolesta ja 8 demokraatin ja yhden republikaanin vastustaessa.

Lähteet

Aiheesta muualla 

Ohjuspuolustus
Israelin puolustusvoimat
Jay Rodriguez

Jay Rodriguez (s. 29. heinäkuuta 1989) on englantilainen jalkapalloilija, joka edustaa Englannin mestaruussarjassa pelaavaa Burnleyä. Hän on pelipaikaltaan hyökkääjä. Rodriguezin isä Enrique on espanjalainen pelaajauransa jo päättänyt jalkapalloilija, joka tutustui Jayn äitiin Burnley FC:n vuosinaan. Jay Rodriguez aloitti uransa kotikaupungissaan Burnleyssä.

Ura

Seurajoukkueura 
Rodriguez aloitti uransa Burnleyssä, jossa hän pelasi vuoteen 2012 asti. Hän pelasi yli sata ottelua Burnleyssä ja kävi välillä lainalla Stirling Albionissa ja Barnsleyssa. Barnsley-lainan aikana Burnley pelasi Englannin valioliigassa yhden kauden, joten Rodriguez ei pelannut Valioliigaa Burnley-aikanaan. Vuonna 2012 Rodriguez siirtyi Valioliigaan nousseeseen Southamptoniin, joten näin hän pääsi ensimmäistä kertaa Englannin korkeimmalle sarjatasolle. Kaudella 2013–2014 hän oli yksi joukkueensa tärkeimpiä pelaajia ja oli huhtikuussa 2014 Valioliigan maalipörssissä kuudentena tehtyään kauden aikana 15 maalia. Rodriguez loukkasi polvensa vakavasti huhtikuussa 2014 ja joutui olemaan koko seuraavan kauden sivussa pelikentiltä. Hän palasi Valioliigaan syksyllä 2015 mutta sai pahan nilkkavamman lokakuussa ja joutui puoleksi vuodeksi pois pelikentiltä. Kaudella 2016–2017 hän pelasi 24 liigaottelua ja teki viisi maalia.

Rodriguez pelasi West Bromwich Albionissa kaudet 2017–2019. Kaudella 2017–2018 hän pelasi Valioliigassa 37 ottelua, joista 31 ottelua avauskokoonpanossa, ja teki niissä seitsemän maalia. Seuraavan kauden West Bromwich pelasi mestaruussarjassa, jossa Rodriguez teki 22 maalia, millä hän oli joukkueensa toiseksi paras maalintekijä ja koko sarjan maalintekijätilastossa jaetulla kuudennella sijalla. Tammikuussa 2018 hän teki FA Cupin neljännen kierroksen ottelussa Liverpoolia vastaan kaksi maalia West Bromwichin voittaessa vierasottelunsa maalein 2–3.

Rodriguez siirtyi kesällä 2019 Burnleyyn ja palasi näin Valioliigaan. Hän pelasi kaudella 2019–2020 Valioliigassa 36 ottelua, joista 20 ottelua avauskokoonpanossa, ja teki niissä kahdeksan maalia. Kaudella 2020–2021 hän teki 31 valioliigaottelussa yhden maalin ja seuraavalla kaudella 29 valioliigaottelussa kaksi maalia. Syyskuussa 2021 hän teki liigacupin kolmannen kierroksen ottelussa Rochdalea vastaan joukkueensa kaikki neljä maalia. Kaudella 2022–2023 Rodriguez jatkaa mestaruussarjaan pudonneessa Burnleyssä ja on tehnyt kauden alussa 17 sarjaottelussaan yhdeksän maalia.

Maajoukkueura 
Englannin alle 21-vuotiaiden jalkapallomaajoukkueessa yhden ottelun pelannut Rodriguez teki debyyttinsä Englannin jalkapallomaajoukkueessa 15. marraskuuta 2013 Chileä vastaan. Hän kärsi 5. huhtikuuta 2014 vakavan polvivamman, joka esti hänen osallistumisensa vuoden 2014 MM-kilpailuihin.

Lähteet 
 http://www.transfermarkt.co.uk/en/jay-rodriguez/profil/spieler_53360.html
 http://www.national-football-teams.com/player/54071/Jay_Rodriguez.html

 Englantilaiset jalkapalloilijat
 Vuonna 1989 syntyneet
 Elävät henkilöt
Brown Ideye

Aide Brown Ideye (s. 10. lokakuuta 1988) on nigerialainen jalkapalloilija, joka edustaa Kreikan Superliigassa pelaavaa Olympiakos FC:tä. Pelipaikaltaan Ideye on keskushyökkääjä. Hänen kasvattajaseuransa on nigerialainen Bayelsa United. Ideye kuuluu Nigerian jalkapallomaajoukkueeseen, jonka riveissä hän voitti mestaruuden vuoden 2013 Afrikan-mestaruuskilpailuissa.

Ura

Seurajoukkueura 
Ideye aloitti uransa nigerialaisessa Bayelsa Unitedissa, josta hän siirtyi 2006 saman maan Ocean Boysiin. Ensimmäistä kertaa hän siirtyi Eurooppaan vuonna 2008, kun sveitsiläinen Neuchâtel Xamax osti hänet. Kolmen Sveitsin vuoden jälkeen hän siirtyi Ranskan Ligue 1:n FC Sochaux´n riveihin. Vuonna 2011 Ideye siirtyi ukrainalaisen FK Dynamo Kiovan joukkueeseen, jossa hän pääsi myös ensimmäistä kertaa pelaamaan Mestareiden liigaa vuonna 2012. Dynamon riveissä hän voitti myös Ukrainan supercupin vuonna 2011. Ideye siirtyi kesällä 2014 Englannin valioliigassa pelaavaan West Bromwich Albioniin. Hän onnistui kauden aikana 24 valioliigaottelussa vain neljästi maalinteossa.

Vain yhden West Bromwich-kauden jälkeen Ideye siirtyi elokuussa 2015 Kreikan Superliigan Olympiakos FC:hen.

Maajoukkueura 
Nuorisomaajoukkueessa esiintynyt Ideye valittiin maajoukkueeseen MM-kisoihin 2010 John Obi Mikelin loukkaannuttua. Hän oli mukana, kun Nigerian jalkapallomaajoukkue voitti Afrikan mestaruuden vuonna 2013. Hän kuului myös Nigerian joukkueeseen Maanosaliittojen cupissa 2013.

Lähteet 
 http://www.national-football-teams.com/player/38157/Brown_Ideye.html
 http://www.transfermarkt.co.uk/en/brown-ideye/profil/spieler_64308.html?from=direktErgebnis

 Nigerialaiset jalkapalloilijat
Jalkapallon Afrikan mestarit
 Vuonna 1988 syntyneet
 Elävät henkilöt
Euro Hockey Challenge

Euro Hockey Challenge (EHC) on vuodesta 2011 lähtien pelattu turnausformaatti, jonka tarkoituksena on, että Euroopan pienemmät jääkiekkomaat pääsevät haastamaan isompia joukkueita.

Turnaukset

Katso myös 
 Euro Hockey Tour

Lähteet 
 http://avlh.sweb.cz/EHT.pdf

Viitteet 

Jääkiekkosarjat
Sashi Rawal

Sashi Rawal (s. 12. syyskuuta, Katmandu) on nepalilainen laulaja.

Lähteet 

Nepalilaiset laulajat
Syntymävuosi puuttuu
Elävät henkilöt
Olen somelainen

Olen somelainen on Jussi Vatasen luoman ja esittämän sketsihahmon Karim Z. Yskowiczin musiikkialbumi, joka julkaistiin 14. kesäkuuta 2013. Ainoana singlenä albumilta julkaistiin albumin nimikappale ”Olen somelainen” (feat. Petri Nygård & Kari Tapio), joka nousi 19. sijalle Suomen virallisella latauslistalla.

Kappaleet 
 
  ft. Petri Nygård & Kari Tapio
 
 
  ft. Poju
 
 
 
 
  ft. Arttu Tiskari
  (pulu-mix) ft. Petri Nygård & Kari Tapio

Lähteet 

Vuoden 2013 esikoisalbumit
Suomalaiset huumorialbumit
Yun Hyon-seok

Yun Hyon-seok (, 7. elokuuta 1984 Incheon, Etelä-Korea – 26. huhtikuuta 2003 Soul, Etelä-Korea) oli Korean tasavallan ihmisoikeus- ja kansalaisoikeusaktivisteja. Kirjailijana ja runoilijana hän käytti homoseksuaalisuutta teemanaan. Hänen lempinimensä oli Yook Woo Dang(), salanimi oli Sulheon(), Midong(). Roomalaiskatolisessa kasteessa hän sai nimen Antonio.

Vuonna 2003 hän teki itsemurhan Dongdaemun kadulla, Soulissa. vastalauseena Korean tasavallan homofobialle.

Lähteet

Aiheesta muualla
 청소년유해매체물에 '동성애' 삭제키로 오마이뉴스 2003.04.29 
 Protecting sexual minorities Koreatimes 2013.08.23 
 ‘차별의 범위’에 무슨 내용 담겼길래? 경향신문 2013.05.07 
 Queer Rights Activists in South Korea Step Up Efforts to Support LGBTQ Youth  
 육우당(六友堂), ‘성소수자 해방’을 위해 지다 참세상 2008.05.01  
 "가식적인 기독교에 깨달음을"…어느 10대의 죽음 프레시안 2013.04.21  
 동성애자가 사탄? 너희는 파시스트 기독교인 경향신문 2012.01.25 (Korea) 
 육우당은 여전히 희망이 존재한다고 말하고... 참세상 2006.04.18   
 “내 혼은 꽃비 되어” 참세상 2006.04.26 
 Undoing Gender/Sexuality 

Eteläkorealaiset poliitikot
Eteläkorealaiset kirjailijat
Runoilijat
Itsemurhan tehneet
Vuonna 1984 syntyneet
Vuonna 2003 kuolleet
Miro Tenho

Miro Tenho (s. 2. huhtikuuta 1995 Kaarina) on suomalainen jalkapalloilija. Hän edustaa Veikkausliigan kaudella 2020 Helsingin Jalkapalloklubia. Sitä ennen hän pelasi FC Interissä. Tenho on pelipaikaltaan keskuspuolustaja.

Aiemmin FC Kaarinassa pelannut Tenho solmi yksivuotisen sopimuksen TPS:n kanssa tammikuussa 2014. Ensimmäisen Veikkausliiga-ottelunsa hän pelasi 12. huhtikuuta 2014 FC Honkaa vastaan.

Tenho on pelannut Suomen alle 19-vuotiaiden jalkapallomaajoukkueessa.

Lähteet 

Suomalaiset jalkapalloilijat
Vuonna 1995 syntyneet
Elävät henkilöt
Kenneth Vermeer

Kenneth Vermeer (s. 10. tammikuuta 1986) on alankomaalainen jalkapallomaalivahti, joka edustaa Eredivisiessä pelaavaa Feyenoordia. Vermeer on surinamelaista syntyperää. Hän on pelannut Alankomaiden jalkapallomaajoukkueessa neljä ottelua.

Seurajoukkueura 
Vermeer aloitti ammattilaisuransa vuonna 2005 Ajaxissa, jossa hän oli alkuvuodet pääosin Maarten Stekelenburgin ja Dennis Gentenaarin varamaalivahtina. Hän kävi lainalla vuonna 2007 Willem II Tilburgissa. Stekelenburgin ja Gentenaarin vaihdettua maisemaa Vermeeristä tuli Hollannin suurseuran ykkösmaalivahti. Hän on pelannut Ajaxin paidassa myös Mestarien liigaa. Vermeer on voittanut Eredivisien mestaruuden neljästi: kausina 2010–2011, 2011–2012, 2012–2013 ja 2013–2014. Viimeisellä kaudellaan Ajaxissa Vermeer menetti ykkösvahdin paikan Jasper Cillessenille ja kesällä 2014 hän siirtyi Feyenoordiin.

Maajoukkueura 
Vermeer on voittanut Hollannin alle 21-vuotiaiden maajoukkueen kanssa ikäluokkansa Euroopan-mestaruuden kahdesti, vuosina 2006 ja 2007. Hän oli myös Hollannin olympiajoukkueessa ykkösmaalivahtina vuoden 2008 kesäolympialaisissa. Hän teki debyyttinsä Hollannin jalkapallomaajoukkueessa marraskuussa 2012 Saksaa vastaan. Hän teki ennätyksen pisimpään nollan pitäneenä Hollannin maajoukkuemaalivahtina pidettyään nollan Saksaa, Viroa ja Romaniaa vastaan. Nollaputki rikkoutui vasta Kiinaa vastaan.

Lähteet 
 http://www.transfermarkt.co.uk/en/kenneth-vermeer/profil/spieler_30290.html
 http://www.national-football-teams.com/player/49288/Kenneth_Vermeer.html

Viitteet 

 Alankomaalaiset jalkapallomaalivahdit
 Vuonna 1986 syntyneet
 Elävät henkilöt
Haittaakse?

Haittaakse? on Iina Kuustosen luoman ja esittämän sketsihahmon Jani-Petterin lastenlevy, joka julkaistiin 23. toukokuuta 2012. Albumi oli Suomen virallisella listalla 15 viikkoa ja se nousi korkeimmillaan sijalle 4.

Jääkiekon maailmanmestaruuskilpailujen 2012 aikana albumilta julkaistiin single ”Suomi voittaa – haittaakse?”, joka nousi suosituksi kisakappaleeksi. Kappale oli parhaimmillaan iTunesin singlelistan neljäntenä ja Suomen virallisella latauslistalla sijalla 16.

Kappaleet 
 
 
  feat. Robin
 
  feat. Yona
 
  feat. Herra Hevisaurus
 	
  feat. Erin
 
  feat. Vanessa (Minka Kuustonen)

Lähteet 

Vuoden 2012 esikoisalbumit
Suomalaiset lastenalbumit
Rickie Lambert

Richard Lee "Rickie" Lambert (s. 16. helmikuuta 1982) on englantilainen jalkapalloilija, joka edusti urallaan useita Englannin valioliigan seuroja, pisimpään Southamptonia. Hänen pelipaikkansa oli hyökkääjä. Lambertin peliura oli monilla tavoin samanlainen kuin Grant Holtilla; alasarjojen pelaajasta Valioliigan profiilihyökkääjäksi, minkä jälkeen ura lähti laskuun. Lambert pelasi Englannin jalkapallomaajoukkueessa 11 ottelua ja teki niissä kolme maalia vuosina 2013–2014.

Seurajoukkueura 
Liverpool FC:ssä juniorina pelannut Lambert potkaistiin seurasta ulos vuonna 1997. Tämän jälkeen hän siirtyi Englannin kolmannen sarjatason Blackpool FC:hen. Kun onnistumisia ei tullut, näytettiin isokokoiselle hyökkääjälle ovea Blackpoolissa. Lambertista ei näyttänyt tulevan ammattilaisjalkapalloilijaa. Hän siirtyi töihin punajuuritehtaalle, jonne hän meni omien sanojensa mukaan vain siksi, että saisi elätettyä itsensä.  Lambert kelpuutettiin kuitenkin kolmostason Macclesfieldiin. Macclesfieldissä Lambert sai maalijyvästä kiinni. Hän teki 44 ottelussa kahdeksan maalia. Lambert kierteli alasarjoja onnistuen jokaisessa joukkueessaan hyvin maalinteossa, kunnes hän siirtyi 2009 Englannin Mestaruussarjassa tuolloin pelanneeseen Southamptoniin. 

Lambert nosti hyvillä esityksillään joukkueen kaudeksi 2012–2013 Englannin valioliigaan. Valioliigassa Lambert onnistui heti; hän pelasi ensimmäisellä kaudellaan kaikki ottelut ja teki 15 maalia. Toisella kaudellaan hän pelasi 37 ottelua, joissa hän onnistui maalinteossa 13 kertaa. Kesällä 2014 Lambert siirtyi hyvien Southampton-otteidensa ansiosta nuoruuden seuraansa, Liverpool FC:hen. Liverpoolissa Lambert on saanut vähän vastuuta ja osui 2014-2015 vain kahdesti Valioliigassa pelattuaan 25 ottelua. Mestarien liigassa hän teki kolmessa ottelussa yhden maalin.

Heinäkuussa 2015 Lambert siirtyi Valioliigan West Bromwich Albioniin. Hän debytoi seuran paidassa seuraavassa kuussa Manchester Cityä vastaan. Avausmaali syntyi samassa kuussa Stoke Cityn verkkoon.

Maajoukkueura 
Lambert kutsuttiin Englannin jalkapallomaajoukkueeseen ystävyysotteluun Skotlantia vastaan elokuussa 2013. Hän teki heti ensimmäisessä maaottelussaan maalin. Toisen maaottelumaalinsa hän teki vuoden 2014 MM-kisojen karsintaottelussa Moldovaa vastaan. Hän pääsi kentälle yhdessä Englannin kolmesta ottelusta MM-kisoissa 2014.

Yksityiselämä 
Lambert on naimisissa Amy Lambertin kanssa. Heillä on kolme lasta, joista kolmas, Bella Lambert syntyi samana päivänä kun Rickie kutsuttiin ensimmäistä kertaa Englannin jalkapallomaajoukkueeseen.

Lähteet 
 http://www.transfermarkt.co.uk/en/rickie-lambert/profil/spieler_49655.html?from=direktErgebnis
 http://www.national-football-teams.com/player/53297/Rickie_Lambert.html
 http://m.mtv.fi/uutiset/futis/2013/08/1789644
 http://www.liverpoolfc.com/news/latest-news/164257-liverpool-confirm-lambert-signing

 Englantilaiset jalkapalloilijat
 Vuonna 1982 syntyneet
 Elävät henkilöt
Euro Hockey Challenge 2014

Euro Hockey Challenge 2014 alkoi 9. huhtikuuta ja turnauksen viimeiset pelit pelattiin 27. huhtikuuta.

Pisteet

Ottelut

1. Kierros

2. Kierros

3. Kierros

Katso myös 
 Euro Hockey Tour 2013–2014

Lähteet 
 Pointsreak.com - EHC 2014 
 mshokej.wbs.cz - EHC 2014

Viitteet 

Vuoden 2014 jääkiekko
Feeniläisyys

Feeniläisyys () oli nimitys varsinkin 1860-luvulla Irlannissa, Isossa-Britanniassa sekä Yhdysvalloissa amerikanirlantilaisten keskuudessa toimineille vallankumouksellisille salaseuroille, jotka tavoittelivat Irlannin itsenäisyyttä ja muuttamista tasavallaksi. Näiden järjestöjen jäseniä kutsuttiin feeniläisiksi (fenian). Liike sai nimensä mytologisen Finn mac Cumhaillin johtamasta soturijoukosta, joka tunnetaan nimellä Fianna. Keskeiset järjestöt olivat Irlannissa toiminut Irlannin tasavaltalaisveljeskunta (Irish Republican Brotherhood, IRB) ja Yhdysvalloissa toiminut feeniläisveljeskunta (Fenian Brotherhood), jotka molemmat perustettiin 1858. IRB:n perusti Irlannissa James Stephens ja feeniläisveljeskunnan New Yorkissa John O’Mahony. He olivat entisiä Nuori Irlanti -liikkeen kannattajia, jotka olivat joutuneet pakenemaan Irlannista vuoden 1848 epäonnistuneen kapinan jälkeen ja tutustuneet toisiinsa Pariisissa. He perustivat organisaationsa samaan aikaan Atlantin vastakkaisille puolilla yhteisestä sopimuksesta, O’Mahonyn toimiessa aloitteentekijänä.

Toiminta oli aluksi aktiivisempaa Yhdysvalloissa, jossa feeniläisveljeskunta teki vuosina 1866, 1870 ja 1871 epäonnistuneita hyökkäyksiä rajan yli brittiläiseen Kanadaan. Tämä aiheutti kitkaa Yhdysvaltain ja Ison-Britannian suhteisiin. Hyökkäyksissä oli mukana paljon Yhdysvaltain sisällissodan veteraaneja. Jo vuoden 1866 retken epäonnistuminen siirsi feeniläisyyden painopisteen takaisin Irlantiin ja 1870-luvulla liikkeen merkitys Amerikassa väheni. Yhdysvaltain feeniläisveljeskunta lakkasi toimimasta vuonna 1886.

Irlannissa feeniläisyyden johtava äänitorvi oli The Irish People -niminen lehti. Vuonna 1865 neljä feeniläisten johtajaa, Charles Joseph Kickham, John O’Leary, Thomas Clarke Luby ja Jeremiah O’Donovan Rossa tuomittiin pitkiin vankeusrangaistuksiin maanpetoksellisten asiakirjojen julkaisemisesta. Tämän jälkeen Irlannin feeniläiset ryhtyivät suunnittelemaan kansannousua, jota varten kerättiin rahoitusta Yhdysvalloista. Maaliskuussa 1867 käynnistynyt kapina kukistettiin nopeasti. Pelko levottomuuksista Irlannissa sai kuitenkin liberaalin pääministerin William Gladstonen käynnistämään vuonna 1869 Irlantiin kohdistuneen uudistuspolitiikan. Osa feeniläisistä ryhtyi myöhemmin tukemaan rauhanomaista kamppailua Irlannin itsehallinnon eli home rulen puolesta. Alkuperäinen feeniläisliike kuihtui Irlannissa 1870-luvulla, mutta Irlannin tasavaltalaisveljeskunnan nimeä käytettiin sen jälkeenkin. Uusi IRB oli myös vuoden 1916 pääsiäiskapinan suunnittelun takana. Liike hajosi lopullisesti Irlannin sisällissotaan 1920-luvun alussa.

Lähteet

Aiheesta muualla
Fenians.org 

Irlannin historia
Salaseurat
Eurakoski

Eurakoski on kylä ja taajama Euran kunnassa Satakunnassa. Se sijaitsee noin 10 kilometriä Euran keskustaajaman pohjoispuolella kantatien 43 tuntumassa. Eurakoski oli vuonna 2009 Euraan liitetyn Kiukaisten kunnan hallinnollinen keskus ja yhdessä Panelian kanssa toinen sen keskustaajamista. Eurakoskella on asukkaita 1 566 (2013). Vuonna 2014 Eurakosken taajamassa oli 912 asukasta ja sen pinta-ala oli 4,11 neliökilometriä.

Eurakosken läpi virtaa Pyhäjärvestä alkunsa saava Eurajoki ja kylän kautta kulkee myös Rauman rata. Eurakoskella sijainnut Kiukaisten rautatieasema paloi huhtikuussa 2014. Kylässä sijaitsee myös vuonna 1761 rakennettu Kiukaisten kirkko. Vuosina 1919–2003 Eurakoskella toimi nahkatehdas, joka tunnettiin nimillä Satanahka ja Sata Leather. Tehdasrakennuksen on suunnitellut arkkitehti Heikki Tiitola.

Lähteet 

Kiukaisten kylät
Euran taajamat
Suomen kirkonkylät
Suomen entiset kuntakeskukset
Parma (yritys)

Parma Oy on suomalainen rakennustarvikevalmistaja ja Suomen suurin betonielementtien valmistaja. Sillä on toimintaa 17:llä paikkakunnalla. Yritys työllistää yhteensä noin 900 henkilöä.

Parman taustalla on ollut Lohjan Kalkkitehdas (nyk. Lohja) ja Paraisten Kalkki (nyk. Partek). Lohjan ja Partekin elementtitoiminnat yhdistettiin vuonna 1992 Partek Betonila Oy:ksi. Vuonna 1997 Partek Betonilan ja Rakennusliike Puolimatkan teollisuuden elementtitoiminnat yhdistettiin Parma Betonilaksi. Vuodesta 2003 lähtien yrityksen nimenä on ollut Parma Oy.

Yrityksen liikevaihto vuonna 2012 oli 151,9 miljoonaa euroa. Saman vuoden tulos oli 5,1 miljoonaa euroa. Yritys on osa kansainvälistä Consolis-konsernia.

Parman tehtaat Suomessa 
 Forssa
 Haapavesi
Haukipudas
 Hyrylä
 Iisalmi
 Kotka
 Nastola
 Nummela
 Nurmijärvi
Oulu (Korvenkylä)
 Uurainen

Consolis-konserni 

Parma kuuluu Consolis-konserniin, joka on Euroopan suurin betonitekniikkaan perustuvien ratkaisujen tuottaja ja betonisten valmisosien valmistaja. Consolis toimii 28 maassa ja sillä on yli 11 000 työntekijää.

Parman Pohjoismaiset sisaryhtiöt ovat Ruotsissa Strängbetong Ab, Norjassa Spenncon ja Tanskassa Spaencom.

Lähteet

Aiheesta muualla 
 Yrityksen sivusto

Suomalaiset rakennustuotevalmistajat
Rakentamisen tuotemerkit
Herpetologia

Herpetologia (kreikan kielen sanoista "ερπετολογία", jossa ἑρπετόν, erpetón ’matelija’ ja -λογία logia, ’oppi’) on tieteenala, joka tutkii matelijoita ja sammakkoeläimiä eli ”herppejä”. Herpetologi on tämän tieteenalan harjoittaja.  

Suomen yliopistoissa ja useimmissa muidenkaan maiden yliopistoissa herpetologin suuntautumisvaihtoehtoa ei ole, mutta biologian ja eläintieteen opintoihin voi lisätä halutessaan herpetologiaan liittyvää opiskelua.

Aiheesta muualla

 Suomen herpetologinen yhdistys ry
 Herppi.net - Suomen suurin matelijayhteisö
 Sammakkolampi.net - sammakkoeläimiin erikoistunut suomalainen sivusto 
 FieldHerping.eu 
 American Society of Ichthyologists and Herpetologists 
 Herpetological Conservation and Biology 

Eläintiede
Matelijat
Sammakkoeläimet
Yhdysvaltain presidentinvaali

Yhdysvaltain presidentinvaali on epäsuora vaali, jossa valitaan Yhdysvaltain presidentti ja varapresidentti. Vaali pidetään neljän vuoden välein. Äänestäjät valitsevat valitsijamiehet, jotka sitten valitsevat presidentin ja varapresidentin. Vaali pidettiin ensimmäisen kerran vuonna 1792. Vaali pidetään aina tiistaina, marraskuun 2.–8. päivien välillä. Viimeisin presidentinvaali pidettiin 3. marraskuuta 2020 ja seuraava pidetään vuonna 2024.

Ehdokkuus ja äänioikeus 
Yhdysvaltain perustuslain mukaan presidenttiehdokkaan tulee täyttää seuraavat ehdot:

 Syntyperäinen Yhdysvaltain kansalainen
 Vähintään 35-vuotias
 Asunut Yhdysvalloissa vähintään 14 vuotta ennen vaaleja

Äänioikeus presidentinvaaleissa määräytyy henkilön kotiosavaltion mukaan. Osavaltio määrittelee, kuinka kauan henkilön on täytynyt asua osavaltiossa ennen kuin hän voi rekisteröityä äänestäjäksi. Lisäksi hänen tulee olla vähintään 18-vuotias Yhdysvaltain kansalainen. Yhdysvaltain asuttujen territorioiden (Puerto Rico, Guam, Neitsytsaaret, Pohjois-Mariaanit ja Amerikan Samoa) asukkaat eivät voi äänestää presidentinvaaleissa, mikä sulkee vaaleista pois noin 3,5 miljoonaa ihmistä.

Perustuslain mukaan keneltäkään vähintään 18-vuotiaalta kansalaiselta ei saa evätä äänioikeutta rodun, sukupuolen, uskonnollisen vakaumuksen, vammaisuuden tai seksuaalisen suuntautumisen perusteella. Pohjois-Dakotaa lukuun ottamatta äänestäjien täytyy myös rekisteröityä oma-aloitteisesti.

Vaalitapa 
Osavaltiot saavat valitsijamiehiä saman verran kuin niillä on edustajia kongressissa eli edustajainhuoneessa ja senaatissa yhteensä. Edustajainhuoneen paikkaluvut taas määräytyvät osavaltioiden väkiluvun mukaan (kuitenkin vähintään yksi), ja senaattiin saa jokainen osavaltio edustajia kaksi. Näin ollen osavaltio saa minimissään kolme valitsijamiestä. Yhdysvaltain presidentinvaali suosii siis jonkin verran pienempiä osavaltioita.

Osavaltiossa eniten ääniä saanut ehdokas saa kaikki osavaltion valitsijamiehet, pois lukien Maine ja Nebraska, joissa äänet saattavat jakautua useammalle ehdokkaalle. Koska useimmissa osavaltioissa voittaja osataan arvioida jo ennen vaaleja, vaalikampanjointi keskittyy usein vaa'ankieliosavaltioihin, joissa ehdokkaiden kannatukset ovat tasoissa.

Osavaltiopohjainen vaalijärjestelmä ja kaksikamarinen kongressi ovat liittovaltiota muodostettaessa tehtyjä kompromisseja.

Epäsuora valintatapa mahdollistaa tuloksen, jossa vähemmän ääniä maanlaajuisesti saanut ehdokas voittaa vaalin. Esimerkiksi vuoden 2016 vaaleissa Hillary Clinton (d) sai 3 miljoonaa ääntä enemmän kuin Donald Trump (r), mutta Trumpista tuli presidentti, koska hän sai enemmän valitsijamiehiä voitettuaan niukasti monia osavaltioita. Myös George W. Bush (r) ja kaksi aiempaa presidenttiä hävisivät äänissä mutta voittivat vaalit. Jotkut demokraatit ovatkin vaatineet vaalijärjestelmän muuttamista.

Katso myös
 Luettelo Yhdysvaltain presidentinvaalien ehdokkaista vaalivuosittain
 Luettelo Yhdysvaltain presidenttiehdokkaiden nimeämiskokouksista

Lähteet

Aiheesta muualla
Raision hautakivet

Raision kirkon hautakivet ovat mahdollisesti Suomen vanhimmat tunnetut hautakivet, joissa on kuvia. Kahta kiveä, joiden arvellaan olevan 1200-luvulta, säilytetään Raision keskiaikaisessa kivikirkossa pohjoisseinän edustalla. Toiseen niistä on kuvattu suuri auringonpyörä, kehäristejä, eläinhahmoja sekä muita epäselvempiä kuvioita. Eläinhahmojen on tulkittu esittävän lintua ja jotakin nelijalkaista eläintä, mahdollisesti koiraa tai leijonaa. Vaikka kuvitus ei ole yksiselitteisesti kristinuskoon viittaava, kiveä pidetään kristillisenä.

Toisen, lähes kaksi metriä korkean kiven pintaan on hakattu 143 cm pitkä ristipäinen sauva. Molemmat hautakivet ovat graniittia, mutta ne eroavat toisistaan valmistustekniikaltaan. Sauvaristi on noin 1 cm syvä hakkaus kivessä, kun taas auringonpyöräkiven kuvat ovat kohokuvioita. Kivissä ei ole kirjoitusta. Molempien kivien kuva-aiheille löytyy vastineita Ruotsista ja Gotlannista 1100-1200 -luvuilta. 

Vanhat 1200-luvun hautakivet joutuivat kirkon kynnyskiviksi kun Raision kivikirkko rakennettiin joskus vuosien 1480 ja 1550 välillä. Ne löydettiin tutkimuskaivauksessa vuonna 1968.  Toinen kivistä oli eteläportaalin kynnyskiveyksessä, toinen runkohuoneen ja länsitornin välisen aukon kynnyskiveyksen keskellä kuviopuoli ylöspäin. Samalla paikalla oli sijainnut aikaisemmin puukirkko (ilmeisesti useitakin), johon hautakivet ovat liittyneet.

Vanhimmat hautakivet 
Suomen vanhin kristillinen hautakivi on Kalevanpojan viikatteentikku Laitilan Untamalassa. Se on samoilta ajoilta kuin Raision kirkon kaksi hautakiveä, ellei jopa hieman vanhempi. Se on myös vanhin edelleen paikallaan oleva kristillinen hautakivi. Vanhimmat tunnetut kirjoituksella varustetut kivet puolestaan ovat Ingigerdin hautakivi Maarian kirkossa vuodelta 1290 sekä Sastamalan kirkon hautakivi vuodelta 1304. Vanhimpia nimen sisältäviä kiviä ovat myös Ulvilan Pyhän Olavin kirkossa säilytettävät Herbordus Wiperenvorden ja Tidemannus de Cumen hautakivet 1310-luvulta.

Lähteet

Viitteet 

Suomen muinaisjäännökset
Raisio
Raision historia
Haudat ja hautamuistomerkit
Jukka Ässä

Jukka Ässä on tamperelaisen Jukka Salmisen perustama popyhtye. Yhtye on julkaissut kaksi albumia, Mitäs tässä vuonna 2012 sekä Ihmisten jälkeen vuonna 2014. Jukka Salminen on aiemmin julkaissut kaksi englanninkielistä albumia Tapes-nimellä (Tapes, 2006, sekä Aloha!, 2008).

Lisäksi Salminen on soittanut Samae Koskisen Taikabändissä Elossa-albumin aikaan, Tigerbombsissa 2004–2007, Laurilassa (Boyhood 2007), Astrid Swan & The Drunk Loversissa (2009), Steel Mammothissa, Grillin' Willie & The Vegetariansissa.

Albumit 
Mitäs tässä -esikoisalbumilta julkaistiin ensimmäisenä singlenä ”Eläköön amatöörit”, joka oli pienoinen radiohitti ainakin Radio Novalla ja Yle Radio Suomessa. Albumi valittiin myös YleX:n viikon albumiksi julkaisun kynnyksellä. Pehmeä suomenkielinen pop-musiikki loi innostunutta mielenkiintoa.

Ihmisten jälkeen on oman kuvauksensa mukaan ”elämänmakuinen, hitikäs ja rehellinen kooste 30 ja risat -sukupolven elämästä”. Sanoituksista vastaavat Salmisen lisäksi muun muassa Anna Puu ja Iisa Pykäri (Regina). Albumin on äänittänyt Jukka Puurula, miksannut Teemu Into ja tuottanut Jukka Salminen.

Ihmisten jälkeen -albumista sanottua:

”Jukka Ässä liukuu toisella levyllään indierockista suomipopin puolelle – käsitteen hyvässä merkityksessä. Ihmisten jälkeen on alkuvuoden raikkain, velmuilevasti vakavin ja ajankohtaisin suomenkielinen poplevy.” Mikko Aaltonen / Image

”Raikas kokonaisuus on ensimmäinen ajatus, joka nousee tästä Jukka Salmisen johtaman poppoon toisesta albumista. Ihmisten jälkeen pohtii elämää ja kuolemaa noin kolmikymppisen näkövinkkelistä. Optimistirock soi kirkkaana ja iskelmällisenä.” Saara Pakarinen / Me Naiset

”Jukka Ässä kääntää alakulon iloksi ja laskevat sointukulut nostattavaksi meiningiksi. Erinomaisen bändin kanssa koottu Ihmisten jälkeen sisältää radiosiistejä popraitoja ja oivia kuvauksia hetkistä.” Markku Makkonen / Aamulehti

Kokoonpano 

 Jukka Salminen – laulu, kitara (2009–)
 Ville Wacklin – kitara (2011–)
 Tommi Salminen – kosketinsoitin (2009–)
 Antti Hietala – rummut (2011–)
 Tommy Fast – bassokitara (2013–)

Entiset jäsenet 
 Ville Pirinen – kosketinsoitin, Auvo-kasetti (2009–2012)
 Jarkko Heiniö – kitara (2009–2011)
 Mikko Valo – bassokitara (2009–2013)
 Sami Nissinen – kosketinsoitin (2012–2013)
 Anssi Rasmus – kosketinsoitin (2013)

Diskografia

Lähteet

Aiheesta muualla 
 Virallinen kotisivu
 

Suomalaiset popyhtyeet
Poen laki

Poen laki on internet-keskusteluihin liittyvä sananparsi, joka on nimetty keksijänsä Nathan Poen mukaan. Poen laki perustuu havaintoon, että jos kirjoittajan tarkoituksesta ei ole selvää näyttöä, on vaikeaa tai jopa mahdotonta erottaa onko kirjoittajan ilmaisema äärimielipide vilpitön vai parodia.

Laki ja sen merkitys
Poen laki laajimmassa muodossaan ilmaistaan seuraavasti:

Poen lain ydin on se, että jonkin ääri-ilmiön parodiaa on mahdotonta erottaa aidosta ääri-ilmiöstä. Poen lain korollaari on käänteinen ilmiö: vilpittömiä fundamentalistisia mielipiteitä on mahdotonta erottaa näiden mielipiteiden parodioista.

Historia
Nathan Poe kirjoitti nimeään kantavan lausahduksensa christianforms.com-verkkosivustolle, jossa väitellään kreationismista. Alkuperäinen lause kuului:

Lähteet

Aiheesta muualla
 Poen laki RationalWikissä 

Internet-kulttuuri
Miika Korkiakoski

Miika Eero Juhana Korkiakoski (s. 7. heinäkuuta 1967 Joensuu) on suomalainen näyttelijä. Hän näytteli Lasse Metsolan roolin TV-sarjassa Metsolat. Lisäksi hän on näytellyt TV-sarjassa Puhtaat valkeat lakanat Korkiakoski toimii Vaasan kaupunginteatterin markkinointipäällikkönä. 

Korkiakoski työskenteli vuodesta 1988 matkailualalla ja vuodesta 1990 näyttelijänä Riihimäen Teatterissa. Vaasan kaupunginteatterissa Korkiakoski on näytellyt kymmenisen vuotta. Sen lisäksi hän on ollut kiinnitettynä Lappeenrannan kaupunginteatteriin, Mikkelin Teatteriin ja Wasa Teateriin. Korkiakoski on toiminut myös opetustehtävissä Yrkeshögskolan Noviassa Vaasassa.

Miika Korkiakosken isä on näyttelijä ja teatterinjohtaja Svante Korkiakoski.

Lähteet

Viitteet

Aiheesta muualla 
 http://yle.fi/elavaarkisto/artikkelit/rosa_merilainen_metsoloissa_30901.html#media=30902

Suomalaiset näyttelijät
Vuonna 1967 syntyneet
Elävät henkilöt
Inkaluura

Inkaluura (Grallaria excelsa) on luurien heimoon varpuslintu

Levinneisyys
Inkaluuraa tavataan Venezuelan pohjoisosissa. Lajin levinneisyysalue ja populaatio ovat pienet, ja laji on vähenemässä. Se on luokiteltu vaarantuneeksi.

Lähteet

Luurat
Uhanalaiset linnut
Caligula (elokuva)

Caligula (alkuperäinen italialainen nimi Caligola) on vuonna 1979 ensi-iltansa saanut italialais-amerikkalainen eroottinen historiaelokuva, jonka ohjasi eroottisista filmeistään tunnettu Tinto Brass. Myöhemmin Penthouse-lehden omistaja Bob Guccione lisäsi elokuvaan hardcore-kohtauksia. Siihen asti ylivoimaisesti kallein pornoelokuva (budjetti 15 miljoonaa dollaria) tunnetaan yleisesti sen graafisista seksin ja väkivallan kuvauksista. Se onkin nykyään alan yksi tunnetuimmista kulttielokuvia, ja on yhä kokonaan kiellettynä monissa maissa.

Juoni 
Elokuva kertoo tarinan pahamaineisesta Rooman keisari Caligulasta, joka hallitsi Roomaa 37–41 jaa., hänen läheisistään, hallintatavasta, elämästä ja kuolemasta.

Näyttelijät 

Lähde:

Elokuva Suomessa
Suomessa elokuva tuli ensi-iltaan leikattuna versiona 24. syyskuuta 1981 helsinkiläisessä Studio 1-2-3 -elokuvateatterissa. Elokuvan leikattu versio on myös esitetty Suomen televisiossa yhden kerran: 10. heinäkuuta 1992 Kolmoskanavalla. Myöhemmin elokuva on julkaistu DVD:nä leikkaamattomana alkuperäisessä muodossa.

Arvioita 
Video-oppaassa vuodelta 1994 Bello Romano sanoo rankkaa dekadenssikuvausta riittävän Caligulassa kyllästymiseen asti ja antaa elokuvalle kaksi tähteä viidestä, mikä vastaa sanallista arviota ”keskinkertainen”.

Lähteet

Aiheesta muualla 
 

Vuoden 1979 italialaiset elokuvat
Italialaiset historialliset elokuvat
Italialaiset eroottiset elokuvat
Italialaiset draamaelokuvat
Vuoden 1979 yhdysvaltalaiset elokuvat
Yhdysvaltalaiset eroottiset elokuvat
Yhdysvaltalaiset historialliset draamaelokuvat
Yhdysvaltalaiset independent-elokuvat
S4! Sash!

S4! Sash! on saksalaisen DJ Sash!:n neljäs studioalbumi. Se julkaistiin kahden levyn kokonaisuutena vuonna 2002. Albumilta julkaistiin myös kolme singleä. Kaikista parhaiten menestynyt single oli "Ganbareh", joka saavutti 43. sijan Saksan ja Australian singlelistoilla. "Ganbareh" sisältää vokalisti Mikon esittämiä sanoja, ja se julkaistiin 24. kesäkuuta 2002.

Kappaleet 

CD

 (ft. T.J. Davis)
 (ft. Miko)
 (ft. T.J. Davis)
 (ft. Georgina Collins)
 (ft. Sarah Brightman)
 (ft. Boy George)

 (ft. La Isla)
 (ft. DJ Sammy Sam)
 (ft. Kirstin)

 (ft. Marvin Broadie)

Aiheesta muualla 
 S4! Sash! discogs.com -sivustolla

Lähteet 

Vuoden 2002 albumit
Sash!in albumit
Moskovan valtiollinen kansainvälisten suhteiden instituutti

Moskovan valtiollinen kansainvälisten suhteiden instituutti, lyhennettynä MGIMO () on Venäjän ulkoministeriön alaisuudessa toimiva yliopisto. Se tunnetaan perinteisesti tulevien diplomaattien eliittikouluna. Entinen Yhdysvaltain ulkoministeri Henry Kissinger käytti MGIMO:sta ilmaisua ”Venäjän Harvard”. 

MGIMO on kouluttanut enemmän YK:n tai YK:n alaisten organisaatioiden palveluksessa olevaa henkilöstöä kuin mikään toinen yliopisto maailmassa. Useat nykyiset professorit ovat toimineet suurlähettiläinä tai ministereinä. Moskovan valtiollisesta kansainvälisten suhteiden instituutista ovat valmistuneet muiden muassa Venäjän ulkoministeri Sergei Lavrov sekä Venäjän rikkain yksityishenkilö Ališer Usmanov. 

Vuonna 2016 yliopistossa päätti opintonsa Venäjän pääministeri Dmitri Medvedevin poika Ilja Medvedev.

Vuoden 1990 jälkeen MGIMO on laajentunut diplomaatti-instituutista laaja-alaisemmaksi toimijaksi, tarjoten laadukasta opetusta esimerkiksi kauppa-, talous-, sekä oikeustieteissä. MGIMO:lla opetetaan myös jatkuvasti 53:a eri elävää kieltä, mikä on Guinness World Recordsin mukaan maailmanennätys.

Tiedekunnat 
Yliopistossa on kuusi tiedekuntaa ja neljä erillistä laitosta:

Tiedekunnat 
Käytännön taloustieteen ja kaupan tiedekunta
Kansainvälisten suhteiden tiedekunta 
 Kansainvälisen oikeuden tiedekunta 
Kansainvälisten taloussuhteiden tiedekunta
Valtiotieteiden tiedekunta
Kansainvälisen journalismin tiedekunta
Kauppatieteiden tiedekunta

Instituutit 
Eurooppaoikeuden instituutti
Kansainvälinen hallinnon instituutti
Taloudellisten ulkosuhteiden instituutti
Energiapolitiikan ja diplomatian kansainvälinen instituutti

Alumnit 
Kaksi presidenttiä, kahdeksan pääministeriä, kymmenen ulkoministeriä sekä 880 Venäjän suurlähettilästä on opiskellut instituutissa. Alumneihin kuuluu myös lukuisa joukko liike-elämän korkeatasoisia vaikuttajia. MGIMO:sta ovat valmistuneet muun muassa:

 Irina Bokova – Unescon pääsihteeri
 Sergei Lavrov – Venäjän ulkoministeri
 Vitali Tšurkin – Venäjän pysyvä edustaja YK:ssa
 Vladimir Medinski – Venäjän kulttuuriministeri
 Ališer Usmanov – Metalloinvestin hallituksen puheenjohtaja
 Vladimir Potanin – Interrosin hallituksen puheenjohtaja
 Kasym-Žomart Tokajev – Kazakstanin presidentti

Kunniatohtoreita 
MGIMO:n kunniatohtoreiksi on nimitetty muun muassa:

 Martti Ahtisaari – Suomen tasavallan presidentti
 Michelle Bachelet – Chilen presidentti
 Ban Ki-moon – Yhdistyneiden kansakuntien pääsihteeri
 Jacques Chirac – Ranskan presidentti

 Recep Tayyip Erdoğan – Turkin pääministeri
 Yoshirō Mori – Japanin pääministeri
 Nursultan Nazarbajev – Kazakstanin presidentti
 Shimon Peres – Israelin presidentti

Lähteet

Aiheesta muualla

 MGIMO:n verkkosivut

Moskovan yliopistot ja korkeakoulut
H’artsyzk

H'artsyzk (; ) on Itä-Ukrainan Donetskin alueella, noin 30 kilometriä aluekeskus Donetskin itäpuolella sijaitseva kaupunki ja kaupunkipiiri. Ukrainan tilastokeskuksen arvion mukaan H'artsyzkin kaupungissa oli vuoden 2013 alussa 59 315 ja koko H'artsyzkin kaupunkipiirissä 104 335 asukasta. Kaupunkipiiri pitää sisällään kaksi muutakin kaupunkia - Zuhres (18 553 as.) ja Ilovaisk (15 949 as.) - ja kahdeksan näitä pienempää kaupunkimaista taajamaa sekä joukko maaseutuasukkaita. Kaupungissa on rautatieasema.

Lähteet

Aiheesta muualla

Kaupungista Ukrainan parlamentin sivulla  (rada.gov.ua)
Kaupunkiin keskittynyt portaali   (khartsizsk.com)
Kaupunkipiirin radan sivusto (ei toiminut 15.4.2014)   (khartsyzk-rada.gov.ua) 
Ukraine crisis: What is happening where?  (bbc.com) 

Donetskin alueen kaupungit
Donetskin piiri
Suomen Romanifoorumi – Fintiko Romano Forum

Suomen Romanifoorumi - Fintiko Romano Forum (FRF) on suomalaisten romanijärjestöjen keskusliitto. Toiminnan tavoitteena on kehittää romanijärjestöjen osallistumisvalmiuksia, voimaantumista ja verkostoitumista. FRF osallistuu kansalliseen ja kansainväliseen ihmisoikeustyöhön ja yhdenvertaisuuden edistämiseen.

FRF toimii jäsenjärjestöjensä edustajana muun muassa erilaisissa kunta- ja valtionhallinnon työryhmissä ja neuvottelukunnissa. FRF tekee aloitteita, antaa lausuntoja ja osallistuu erilaisiin kuulemistilaisuuksiin lainsäädännön uudistamista koskevissa kysymyksissä ja Suomen ratifioimien kansainvälisten sopimusten täytäntöönpanoa koskevassa seurannassa.

FRF:än viralliset nettisivut löytyvät osoitteesta www.romanifoorumi.fi

Suomalaiset järjestöt
Suomen romanit
Lauri Kaukonen

Lauri Kaukonen (2. maaliskuuta 1902 Rantasalmi – 8. tammikuuta 1975 Helsinki) toimi Valion hallinnollisena johtajana, Valion johtoryhmän jäsenenä ja Pellervo-Seuran hallituksen jäsenenä. Kaukonen kehitti erityisesti meijerien liiketoimintaa ja toimi lukuisissa luottamus- ja työtehtävissä osuustoimintaliikkeen keskuudessa.

Suoritti ekonomin tutkinnon vuonna 1927. Kauppatieteen kandidaatin tutkinnon vuonna 1933. Kaukonen sai kauppatieteen maisterin arvon Helsingin kauppakorkeakoulusta vuonna 1950. 

Toimi Viipurin kaupunginhallituksen kaupunginaktuaarina ja kansanhuoltolautakunnan jäsenenä talvisodan päättymiseen ja Viipurin kaupungin kohtalokkaaseen menetykseen asti. Evakkomatkan jälkeen hän toimi valtiovarainministeriön alaisuudessa olevan valtion lahjatavaratoimikunnan toimistopäällikkönä vuosina 1940-1941 sekä Uudenmaan läänin liikevaihtoverotoimiston apulaisjohtajana vuosina 1941-1946.

Valittiin vuonna 1946 Meijerien Keskinäisen Vakuutusyhtiön ja Meijeriväen Eläkekassan johtajaksi. Meijeriväen Eläkekassan johtajana hän uudisti merijeriammattiväen eläkejärjestelmän. Myöhemmin hän toimi molempien johtokunnan jäsenenä. Opettajana Suomen Liikemiesten Kauppaopistossa 1940-1948. Valion hallinnolliseksi johtajaksi hän nousi vuonna 1956.

Kaukonen kehitti erityisesti meijerien kirjanpitoa, kustannuslaskentaa, hallintoa ja tilintarkastusta. Päivälehdissä, aikakausi- ja kongressijulkaisuissa on ollut hänen kirjoituksiaan kansantaloudesta, liikelaskennasta ja taloushistoriasta. Päätoimien ohella Kaukonen toimi KHT-tilintarkastajana ja luennoitsijana Rauman merenkulkuopistossa, Terijoen kansalaisopistossa ja Viipurin työväenopistossa. Hän perusti Pellervo-Seuran liiketaloudellisen kerhon ja toimi kerhon ensimmäisenä puheenjohtajana. Hän toimi Pakastamo Oy:n puheenjohtajana ja Kauppatieteellisen Yhdistyksen johtokunnan jäsenenä. 

Kaukoselle myönnettiin Suomen Valkoisen Ruusun Ritarikunnan ritarimerkki vuonna 1962. Kaukonen sai kanslianeuvoksen arvonimen vuonna 1967.

Lähteet 
 Maitotalouslehden 60-vuotisonnitteluteksti 
 Kuolinuutinen

Viitteet 

Vuonna 1902 syntyneet
Vuonna 1975 kuolleet
Circuit International Automobile Moulay El Hassan

Circuit International Automobile Moulay El Hassan (myös Marrakech Street Circuit) on osittainen katurata Marrakechissa Marokossa.

Radalla on ajettu vuosittain WTCC:n Marokon osakilpailu, poikkeuksena vuosi 2011 jolloin kilpailu peruttiin talousongelmien takia. Formula E:n Marokon osakilpailu ajettiin radalla vuonna 2016. Auto GP -sarjan osakilpailu ajettiin radalla vuosina 2012–2014. Sarjan osakilpailu oli kalenterissa myös kaudella 2015 mutta kilpailu peruttiin ennen kauden alkua.

Vuodeksi 2016 Hermann Tilke suunnitteli uuden rataprofiilin joka on lyhyempi, sekä se sisältää monipuolisempia mutkia ja pysyvän moottorirataosuuden.

Voittajat

WTCC

Formula E

Auto GP

Lähteet
Race of Marocco FIAWTCC.com 
WTCC Race of Marocco FIAWTCC.com 
Calender - Marrakesh, Morocco FIAFormulaE.com

Viitteet

Marokon moottoriradat
Formula E -radat

Marrakech
Marco Mattiacci

Marco Mattiacci (s. 8. joulukuuta 1970 Rooma, Italia) on italialainen autourheiluvaikuttaja. Mattiacci toimi Formula 1-talli Scuderia Ferrarin tallipäällikkönä huhtikuusta 2014 saman vuoden marraskuuhun. Hän peri toimen 14. huhtikuuta 2014 Ferrarin eronneelta tallipäälliköltä Stefano Domenicalilta. Roomassa syntynyt Mattiacci toimi vuodesta 1989 vuoteen 1999 Jaguarin tehtaalla Iso-Britanniassa. Ferrarilla hän on työskennellyt vuodesta 1999, pääosin merkin Amerikan-tehtaiden johtajana. Marraskuussa 2014 Ferrarin osalta huonosti sujuneen kauden 2014 jälkeen Maurizio Arrivabene korvasi Mattiaccin Ferrarin tallipäällikkönä.

 Vuonna 1971 syntyneet
 Formula 1 -tallipäälliköt
 Italialaiset urheiluvaikuttajat
Elävät henkilöt
Rajakallion hyppyrimäet

Rajakallion hyppyrimäet on neljän hyppyrimäen muodostama mäkihypyn suorituspaikka Ummeljoella Kouvolassa, entisen Anjalankosken kaupungin ja sitä aiemman Anjalan kunnan alueella. Hyppyrimäissä ei ole muovitusta.

Rajakallion hyppyrimäki

Mäkiennätyksen kehittyminen
Mäkiennätyksen 42,0 metriä on hypännyt Pyry Ruikka.

K25

Mäkiennätyksen kehittyminen
Mäkiennätyksen 22,0 metriä on hypännyt Roope Pulkki.

Lähteet
Rajakallion hyppyrimäet skisprungschanzen.com 
Mäkijaosto – Tulokset Kouvolan Hiihtoseura

Suomen hyppyrimäet
Kouvolan rakennukset ja rakennelmat
Kouvolan urheilu
Anjalankoski
Palomäen mäkikeskus

Palomäen mäkikeskus on viiden hyppyrimäen muodostama mäkihypyn suorituspaikka Kouvolassa.

Palomäen hyppyrimäki
Hyppyrimäen torni on betonirakenteinen.

Mäkiennätyksen kehittyminen (miehet)
Mäkiennätyksen 79,0 metriä on hypännyt Juho Ojala.

Mäkiennätyksen kehittyminen (naiset)
Naisten mäkiennätyksen 51,5 metriä on hypännyt Susanna Forsström.

K58
Hyppyrimäen torni on liimapuupalkkirakenteinen.

Mäkiennätyksen kehittyminen (miehet)
Mäkiennätyksen 62,0 metriä on hypännyt Pyry Ruikka.

Mäkiennätyksen kehittyminen (naiset)
Naisten mäkiennätyksen 52,5 metriä ovat hypänneet Tanja Kaverinen ja Noora Heikkinen.

K25
Hyppyrimäen alastulorinteessä on muovitus.

Mäkiennätyksen kehittyminen (miehet)
Mäkiennätyksen 24,5 metriä ovat hypänneet Markus Virrantalo ja Perttu Reponen.

Mäkiennätyksen kehittyminen (naiset)
Naisten mäkiennätyksen 20,0 metriä ovat hypänneet Emilia Sorvisto ja Julia Tervahartiala.

K10
Hyppyrimäen alastulorinteessä on muovitus.

Mäkiennätyksen 11,5 metriä on hypännyt Kasperi Valto 15.12.2012 Kinkkukilpailussa kaksi kertaa. Naisten mäkiennätyksen 10,5 metriä ovat hypänneet Julia Tervahartiala 4.2.2012 Etelä-Suomen alue-cupissa ja Elli Seppänen 18.1.2015 Lidl Cupissa.

K5
Hyppyrimäki on luonnonmäki.

Lähteet
http://www.skisprungschanzen.com/EN/Ski+Jumps/FIN-Finland/ES-Southern+Finland/Kouvola/0247/ 
http://www.kouvolanhiihtoseura.net/makijaosto/hyppyrimaet
http://www.kouvolanhiihtoseura.net/makijaosto/kilpailuttulokset
http://www.kouvolanhiihtoseura.net/makijaosto/kilpailuttulokset/tulokset

Viitteet

Suomen hyppyrimäet
Kouvolan rakennukset ja rakennelmat
Kouvolan urheilu
Panaman kanavavyöhyke

Panaman kanavavyöhyke (, ) oli Panaman alueella sijainnut pinta-alaltaan 1 430 km² laajuinen Yhdysvaltain territorio, joka käsitti Panaman kanavan ja sitä ympäröivän viiden mailin (noin 8 km) levyisen alueen, pois lukien Panamán ja Colónin kaupungit, jotka muuten olisivat päätyneet osaksi kanavavyöhykettä. Kanavavyöhyke perustettiin 1903 ja se lakkasi olemasta 1979, jolloin alue siirtyi Panaman hallintaan.
Kanavavyöhykkeen pääkaupunkina toimi Balboa.

Muun muassa ilmailu-insinööri Edward A. Murphy ja republikaanipoliitikko John McCain ovat syntyneet Panaman kanavavyöhykkeellä.

Panaman kanavavyöhykkeen kuvernöörit

Lähteet

Aiheesta muualla 

Panaman historia
Yhdysvaltain entiset territoriot
Panaman kanava